OzLabs/hebrew-wiki-articles huggingface dataset:
יחסי יפן–סורינאם

יחסי יפן–סורינאם הם היחסים הדיפלומטיים הרשמיים שבין יפן לבין רפובליקת סורינאם.

== סקירה כללית ==
בין יפן לבין רפובליקת סורינאם מתקיימים יחסים דיפלומטיים מלאים. יפן כוננה לראשונה את יחסיה עם סורינאם ב-1975. בין שתי המדינות התקיימו מספר ביקורים רמי דרג ובעקבותיהם שיתופי פעולה אחדים.

== ביקורים רמי דרג ==
=== מיפן לסורינאם ===
* קנטרו סונורה - שר המדינה היפני לענייני חוץ - 2017

=== מסורינאם ליפן ===
* וים אודנהוט - ראש ממשלת סורינאם - 1985
* מריה לוונס - שרת החוץ של סורינאם - 2000

== נציגויות דיפלומטיות ==
* סורינאם אינה מיוצגת ביפן, הן בדרג השגרירות והן בדרג הקונסולרי. סורינאם האמינה את שגרירותה שבבייג'ינג, בירת הרפובליקה העממית של סין הסמוכה, על יפן.
* יפן אינה מיוצגת בסורינאם בדרג השגרירות. יפן מיוצגת בסורינאם בדרג הקונסולרי באמצעות קונסוליה רשמית שהיא מחזיקה בפרמריבו. יפן האמינה את שגרירותה שבפורט אוף ספיין, בירת טרינידד וטובגו הסמוכה, על סורינאם.

== קישורים חיצוניים ==
* [https://www.mofa.go.jp/region/latin/suriname/data.html Japan-Suriname Relations], אתר משרד החוץ של יפן

== הערות שוליים ==
ניקולאי ואלוייב

ניקולאי סרגייביץ' ואלוייב (ברוסית: Николай Сергеевич Валуев) הוא פוליטיקאי רוסי ומתאגרף מקצועי לשעבר. חבר הדומה השישית והדומה השביעית, סגן יו"ר ועדת הדומה הממלכתית לאקולוגיה והגנת הסביבה מאז 21 בדצמבר 2011.

במהלך קריירת הספורט שלו ואלוייב הופיע בקטגוריית המשקל הכבד. אלוף העולם במשקל כבד על פי התאחדות WBA בין השנים (2005—2007) וגם ב-2009. ואלוייב הוא סגן נשיא פדרציית הבנדי הרוסית.

ואלוייב הוא בעל נתונים פיזיים יוצאי דופן: גובה - 213 ס"מ ומשקל - על פי נתונים החל מה -16 בפברואר 2008, 146 ק"ג (כששקלו אותו לפני הקרב עם המתאגרף הבלארוסי סרגיי ליאחוביץ'), קיבל את הכינוי "הענק הרוסי", "חיה מהמזרח" (באנגלית: Beast from the East).

ואלוייב גם מחזיק בשיא כמתאגרף עם האגרופים הגדולים בהיסטוריה (43 ס"מ) וכאלוף העולם באיגרוף הגבוה ביותר.

==קישורים חיצוניים==

* 

קטגוריה:אלופי עולם באיגרוף - משקל כבד
קטגוריה:חברי הדומה הממלכתית
קטגוריה:רוסים שנולדו ב-1973
כל הדברים היפים באמת

כל הדברים היפים באמת הוא פזמון שכתבה, הלחינה וביצעה דניאלה ספקטור. השיר יצא לאור בשנת 2014.

==רקע==
באמצע העשור הראשון של המאה ה-21 עבדה דניאלה ספקטור על אלבום הבכורה שלה. ספקטור נתקלה בקושי יצירתי להשלים את האלבום. מתוך תחושת ייאוש זו, כתבה כמה מילים לנחמה. ספקטור הצליחה בהמשך להשלים את האלבום, וזמן מה לאחר מכן הוסיפה עוד כמה מילים למנטרה. בעת שעבדה על אלבומה השני בעברית, החליטה להקליט אותו עבורו בשם "כל הדברים היפים באמת", והוציאה אותו כסינגל לרדיו בשנת 2014. השם שניתן לאלבום הוא כשם השיר.

השיר כולל שני חלקים. החלק הראשון כולל תשע מילים. החלק השני שהתווסף בהמשך כולל חמש מילים.

==קישורים חיצוניים==
* 
* 
* 
* [https://www.nli.org.il/he/items/NNL_MUSIC_AL990050751590205171/NLI דף השיר] באתר הספרייה הלאומית

קטגוריה:שירי 2014
קטגוריה:שירים בעברית
כבשים וזאבים

כבשים וזאבים (ברוסית: Волки и овцы: бе-е-е-зумное превращение) הוא סרט הנפשה ממוחשבת רוסי משנת 2016, בבימויו של אנדריי גלט ומקסים וולקוב. הסרט עלה לאקרנים בישראל בדיבוב עברי ב-20 ביולי 2017.

הסרט היה מועמד למספר פרסים, ובשנת 2019 הופץ סרט ההמשך שלו, "Sheep and Wolves: Pig Deal".

== עלילה ==
את שלוות חייהם של עדר כבשים חסר דאגות, המתגורר באזור הציורי עלי תבל, מפרה להקת זאבים גדולה שהגיעה לאזור, במטרה לבחור מנהיג חדש. על הכתר מתמודד זאב אימפולסיבי מול המצחיקן של החבורה, זאב חביב בשם גריי, שרוצה להפוך את חיי הזאבים לרגועים יותר. הוא נעזר בכישוף אקראי להגדיל את סיכוייו, וכשזה משתבש, הוא הופך לאייל. כעת הוא חייב לצאת לדרך חדשה שתשיב את זהותו האמיתית ואת אהבתו הגדולה. למרבה ההפתעה הוא מקבל עזרה דווקא מהכבשים, שעד לפני רגע היווה איום ממשי על קיומם.

== מדבבים ==
{| class="wikitable"
|+זאבים
!שם הדמות
!מדוברת בגרסה הרוסית
!מדובבים בגרסה האנגלית
|-
|אפור
|אלכסנדר פטרוב
|טום פלטון
|-
|ביאנקה
|אליזבטה בויארסקאיה
|רובי רוז
|-
|מגרה
|סרגיי בזרוקוב
|ג'ים קאמינגס
|-
|דוחה
|אנדריי ברקהודרוב
|אורלו עשיר
|-
|רזה
|יורי טרסוב
|תומאס איאן ניקולס
|-
|הובבלר
|יורי מנשגין
|לקס לנג
|-
|סרעבי
|קסניה בולשקובה
|אן האת'וויי
|-
|לאה
|יקטרינה אפריקנטובה
|אמילי באואר
|}
{| class="wikitable"
|+כבשים
!שם הדמות
!מדוברת בגרסה הרוסית
!מדובבים בגרסה האנגלית
|-
|ליירה
|קטיה לובה
|צ'יינה אן מקליין
|-
|זיקו
|יורי גלצב
|רוס מרקנד
|-
|מוז
|דיומדה וינוגרדוב
|פיטר לינץ
|-
|בלגור
|ניקיטה פרוזורובסקי
|טיילר חבורה
|-
|שיא
|יקטרינה Semenova
|אליסון ליי רוזנפלד
|-
|צ'אבי
|אירינה וילנקינה
|שרה נטוחני
|-
|איק
|אדוארד דווינסקיקה
|מארק תומפסון
|-
|לואי
|דמיטרי פילימונוב
|ג'יי בלאן
|}

== קישורים חיצוניים ==

* 

קטגוריה:סרטים באנגלית
קטגוריה:סרטים ברוסית
קטגוריה:סרטים רוסיים
קטגוריה:סרטי 2016
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי קומדיה מדע בדיוני משנות ה-2010
יחסי יפן–ניקרגואה

יחסי יפן–ניקרגואה הם היחסים הדיפלומטיים הרשמיים שבין יפן לבין רפובליקת ניקרגואה.

== היסטוריה ==
בין יפן לבין רפובליקת ניקרגואה מתקיימים יחסים דיפלומטיים מלאים. היחסים הדיפלומטיים שבין שתי המדינות כוננו ב-1935, נותקו במהלך מלחמת העולם השנייה וחזרו ב-1952. בין ניקרגואה ליפן התקיימו מספר ביקורים רמי דרג ובעקבותיהם שיתופי פעולה בנושאים שונים ומגוונים.

== ביקורים רמי דרג ==
=== מיפן לניקרגואה ===
* היטאצ'י, נסיך מאסהיטו (2005)

=== מניקרגואה ליפן ===
* ארנולדו אלמן, נשיא ניקרגואה (2000)
* אנריקה בולאניוס, נשיא ניקרגואה (2004)

== נציגויות דיפלומטיות ==
* יפן מיוצגת בניקרגואה בדרג השגרירות באמצעות שגרירות רשמית שהיא מחזיקה במנגואה, בירת המדינה.
* ניקרגואה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. ניקרגואה מיוצגת ביפן גם בדרג הקונסולרי באמצעות שתי קונסוליות רשמיות שהיא מחזיקה בקיוטו, ובנהה.

== קישורים חיצוניים ==

* [https://www.mofa.go.jp/region/latin/nicaragua/data.html Japan-Nicaragua Relations], אתר משרד החוץ של יפן

== הערות שוליים ==
יחסי יפן – סנט וינסנט והגרנדינים

יחסי יפן–סנט וינסנט והגרנדינים הם היחסים הדיפלומטיים הרשמיים שבין יפן לבין סנט וינסנט והגרנדינים.

== היסטוריה ==
בין יפן לבין סנט וינסנט והגרנדינים מתקיימים יחסים דיפלומטיים. היחסים הדיפלומטיים שבין יפן לסנט וינסנט והגרנדינים כוננו לראשונה בחודש אפריל 1980. בין שתי המדינות נערכו מספר ביקורים רמי דרג ולאחריהם הגיעו שיתופי פעולה מינוריים.

== ביקורים רמי דרג ==
=== מסנט וינסנט והגרנדינים ליפן ===
* ג'יימס פיץ-אלן מיטשל, ראש ממשלת סנט וינסנט והגרנדינים (1986, 1990)
* רלף גונזלבס, ראש ממשלת סנט וינסנט והגרנדינים (2004)

== נציגויות דיפלומטיות ==
* סנט וינסנט והגרנדינים אינה מיוצגת ביפן, הן בדרג השגרירות והן בדרג הקונסולרי.
* יפן אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. יפן האמינה את שגרירותה שבפורט אוף ספיין, בירת טרינידד וטובגו הסמוכה, על סנט וינסנט והגרנדינים.

== קישורים חיצוניים ==
* [https://www.mofa.go.jp/region/latin/svg/data.html Japan-Saint Vincent and the Grenadines Relations], אתר משרד החוץ של יפן

== הערות שוליים ==
Idol

Idol (בעברית: אֱלִיל) הוא סינגל שהוקלט על ידי להקת הקיי-פופ BTS, ביחד עם הראפרית הטרינידדית ניקי מינאז', מתוך אלבום האוסף Love Yourself: Answer.<ref name=":0"></ref><ref name=":1"></ref> השיר יצא לאור ב-24 באוגוסט 2018, כסינגל הראשון והיחיד מתוך אלבום האוסף.<ref name=":0" /><ref name=":1" />

השיר הגיע למקום ה-11 במצעד הבילבורד הוט 100.<ref></ref>

== רקע וכתיבה ==
השיר נכתב על ידי באנג סי-היוק, רומן קמפולו, פידוג, סופרים בוי, RM, אלי טמפוסי וניקי מינאז' והופק על ידי פידוג.<ref></ref> במקור, יצא השיר כבר ב-24 באוגוסט 2018, בגרסה קוריאנית ובהמשך בשנת 2019, יצא לאור מחדש בגרסה יפנית, תוך שיצאה גרסה בה מתארחת ניקי מינאז'.<ref name=":0" /><ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-165 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-24 באוגוסט 2018, ביום צאתו כסינגל, תוך ששבר שיא היסטורי בכך שצבר למעלה מ-43 מיליון צפיות בפחות מיממה.<ref></ref> הקליפ זכה להצלחה בינלאומית ונחשב לאחד מהקליפים הנצפים ביותר בכל הזמנים.<ref name=":2"></ref>

נכון למאי 2022, מונה הצפיות של הקליפ עומד על למעלה מ-1.1 מיליארד צפיות.<ref name=":2" />

== קידום ==
BTS קידמו את השיר בתוכניות מוזיקה שונות בדרום קוריאה, כולל אם קאונטדאון, , , ו וגרפו שמונה ניצחונות למרות תקופת הקידום הקצרה. הם גם ביצעו אותו במספר פסטיבלי סוף שנה ומופעי פרסים מקומיים, כולל , , , , ו שנערכו בינואר 2019.

הלהקה גם קידמה את הסינגל בעולם. הם ביצעו אותו בחצי גמר של America's Got Talent ששודרה ב-12 בספטמבר 2018, ולאחר מכן בתוכנית The Tonight Show Starring Jimmy Fallon ו"בוקר טוב אמריקה". במהלך החלק האירופי של סיבוב ההופעות שלהם , הקבוצה התארחה בפרק ה-12 באוקטובר של התוכנית וביצעה את השיר.

בינואר 2019, הכריזה מאטל על שיתוף פעולה עם BTS שכלל יצירת קו בובות שעוצבו על פי התלבושות של הלהקה בקליפ של "Idol". הבובות שוחררו בספטמבר.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
! colspan="3" |סטרימינג
|-
!קוריאה הדרומית (KMCA)<ref></ref>
|פלטינה
|100,000,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

* 

== ביאורים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי BTS
קטגוריה:שירי ניקי מינאז'
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סופרים בוי
קטגוריה:שירים שנכתבו על ידי פידוג
קטגוריה:שירים שנכתבו על ידי RM
קטגוריה:שירים על תהילה
קטגוריה:סינגלים שהגיעו למקום הראשון במלזיה
מונה, ציורים מג'יברני - מטבע למופשט

ציורים מג'יברני - מטבע למופשט

במשך שנות מגוריו בג'יברני הקים הצייר קלוד מונה גן בסגנון יפני, שבו צייר מאות מציוריו המוכרים והמונומנטליים ביותר.

עם חלוף השנים, ניתן לעקוב אחר תהליך גיבושו של סגנון ייחודי, אניגמטי ופילוסופי שהתבטא בהפשטה של נושאי הציור.

== הקמת הגן ==
גנו של מונה בג'יברני
מונה השקיע זמן ומשאבים רבים בגנו עד למימוש חזונו אשר היה מושא לציורים רבים במהלך השנים. הוא נעזר בגנן ראשי וחמישה עוזרים כדי לטפח ולעצב את הגן כראותו. ב־1893 רכש מונה חלקה נוספת אשר הייתה צמודה לאחוזתו, שבה הייתה בריכה טבעית קטנה שאותה חצה נחל האפט.

בשנים הבאות עיצב מונה את החלקה מחדש; במשך שלוש שנים הועלתה הטמפרטורה בבריכה על מנת שתתאים לנימפאות (חבצלות) אותן הזמין מונה מיפן. גשר קטן בסגנון יפני הוקם מעל חלקה הצר של הבריכה.

ב־1901, לאחר משא ומתן ארוך מול המועצה המקומית, נחל האפט הוסט ממסלולו ולגשר הוספו קשת גבוהה ושיחי ויסטריה. גנן אחד הועסק במיוחד עבור טיפול בנימפאות שפוזרו בבריכה באופן אותו הנחה מונה על מנת ליצור את הקומפוזיציה המדויקת שרצה.

הגן עצמו הפך ליצירת אמנות, לעיצוב הטבע כקומפוזיציה של צבעים וצורות מפוסלת במים, צמחים, השתקפויות ושמים. הבריכה בגן הפכה למקור ההשראה העיקרי של מונה, הוא אמר: "נופים אלו של מים והשתקפויות הפכו לאובססיה. הם מעבר לכוחו של זקן כמוני, ועדיין אני רוצה להצליח ולהעביר את התחושה שלי. אני מקווה שהמאמץ שלי יצלח במשהו."

במאי 1909 הוצגו 48 ציורים מהגן בתערוכה של דוראן-רואל. הציורים חולקו לשש קטגוריות של אזורים בגן ותומחרו במחיר גבוה.

ב־1915 מונה בנה סטודיו נוסף, באורך 24 מטרים, ברוחב 12 מטרים ובגובה 15 מטרים, ובו יצר את ציוריו הגדולים ביותר.

== ביטוי אומנותי ==
ויסטריה, 1903
בחלקם של הציורים בסדרה, נושאי הציור כגון שמיים, מים, השתקפויות, עצים או פרחים, ממלא את בד הציור ואין בהם מידע על קו האופק או רמזים אשר מסייעים בהתמצאות מרחבית, דבר אשר יוצר לעיתים אצל הצופה תחושה של מידע חלקי, או חוסר התמצאות. בכך מונה ניתק את עצמו ממסורת קונבנציונלית של ציורי נוף אופקיים, ברורים וקריאים. הצבע מונח על הבד באופן מופשט ולעיתים קשה למתבונן להבין האם הוא מסתכל על אובייקט או על ההשתקפות שלו במים.

בחלק מהציורים, עלי הנימפאות על המים אשר בהם השתקפויות נראים כמרחפים בחלל לא מוגדר. העתקה זו של האובייקט מסביבתו הטבעית למרחב מופשט היא פתח לדיון אפיסטמולוגי על יכולתנו לתפוס את המציאות ולהסיק מסקנות על מה שנתפס.

הפרטים שעדיין ניתן לזהות בציור ויכולים להוות איזשהו עוגן הכרתי במציאות, גם הם השתקפויות צפות במרחב לא ידוע.

את הציורים המונומנטליים והאניגמטיים ביותר שלו, צייר מונה בשנים שלאחר מותם של אשתו ובנו. חלקם קודרים, מופשטים כמעט לחלוטין, ויכולים להשרות על המתבונן תחושת ריחוף בחלל ריק מצורות מוכרות.

<gallery mode="packed-hover" showfilename="yes" caption="ציורים מגנו של מונה בג'יברני">
קובץ:Los nenúfares (Monet).jpg
קובץ:Claude Monet - Nymphéas - Carnegie Museum of Art, Pittsburgh, 2019-12-11.jpg
קובץ:Claude Monet - Nymphéas W1852 - Musée Marmottan-Monet.jpg
קובץ:Le bassin aux nymphéas - Claude Monet.jpg
קובץ:Monet - pathway-in-monet-s-garden-at-giverny-1902.jpg
קובץ:Water-Lily Pond MFA Boston 61.959 Catalog No 1630.jpg
קובץ:Monet Water lilies 1907.jpg
</gallery>

== ראו גם ==
* קלוד מונה
* חבצלות המים

== לקריאה נוספת ==
* Karin Sagner-Duchting, Monet, Taschen, 1990

2020 06
קטגוריה:קלוד מונה
ויקטורי רוד (2007)

{| class="wikitable" align="left"
|-
! colspan="3" align="center" | ויקטורי רוד (2007)
|-
! colspan="3" align="center" <small>הפוסטר הרשמי של האירוע בכיכובם של קורט אנגל,סמואה ג'ו, בראדר ריי ובראדר דיבון</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 15 ביולי 2007
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 900
|-
! colspan="3" | סדרת אירועי שלם וצפה של TNA
|-
|align="center"|סלאמיברסרי
|align="center"|ויקטורי רוד(2007)
|align="center"|הארד ג'סטיס
|-
! colspan="3" align="center" | סדרת אירועי ויקטורי רוד
|-
|align="center"|2006
|align="center"|ויקטורי רוד(2007)
|align="center"|2008
|}
ויקטורי רוד (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 ביולי 2007, באולם האימפקט זון שבאורלנדו, פלורידה. האירוע היה האירוע השלישי בסדרת אירועי ויקטורי רוד. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, קורט אנגל (שהגיע לקרב כאלוף העולם) וסמואה ג'ו (שהגיע לקרב כאלוף ה-X דיוויז'ן) ניצחו את Team 3D (בראדר ריי ובראדר דיבון) (שהגיעו לקרב כאלופי הזוגות) בקרב זוגות אשר היה על כל חגורות האליפות; כתוצאה מכך, אנגל וג'ו הפכו לאלופי הזוגות החדשים של TNA. עוד ברשימת הקרבות, סטינג ואביס ניצחו את AJ סטיילס וטומקו, וכריסטיאן קייג' ניצח את כריס האריס.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| <sup>D</sup>1 || סרוטונין (האבוק ומרטיר) ניצחו את אקירה ראיג'ין וברוט איסיי || קרב זוגות || 04:20
|-
| 2 || כריסטופר דניאלס ניצח את ג'יי לית'ל, פומה, הומיסייד, סנג'יי דאט, פיטי ויליאמס, שארק בוי, אליקס סקיפר, קאז וסנסיי || קרב גונטלט אולטימייט X אשר קבע את הטוען לכתר לאליפות ה-X דיוויז'ן של TNA || 18:48
|-
| 3 || The Voodoo Kin Mafia (B.G. ג'יימס וקיפ ג'יימס) (עם רוקסי לבו) ניצחו את באשאם ודמאג'ה (עם כריסטי המי ולאנס הויט) || קרב זוגות || 07:03
|-
| 4 || ג'יימס סטורם ניצח את ריינו || קרב יחידים || 10:26
|-
| 5 || המוטור סיטי מאשין גאנס (אלכס שלי וכריס סייבן) (עם קווין נאש) ניצח את ג'רי לין ובוב באקלנד || קרב זוגות || 08:44
|-
| 6 || אריק יאנג וגייל קים ניצחו את רוברט רוד ומיס ברוקס || קרב זוגות מעורב || 08:17
|-
| 7 || כריסטיאן קייג' ניצח את כריס האריס || קרב יחידים || 13:58
|-
| 8 || סטינג ואביס ניצחו את AJ סטיילס וטומקו || קרב זוגות || 15:33
|-
| 9 || קורט אנגל (אלוף העולם) וסמואה ג'ו (אלוף ה-X דיוויז'ן) ניצחו את Team 3D (בראדר ריי ובראדר דיבון) (אלופי הזוגות) || קרב זוגות על אליפות העולם במשקל כבד של TNA, אליפות ה-X דיוויז'ן ואליפות הזוגות של TNA || 18:25
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופיםD - מציין שהקרב היה קרב חושך (קרב שלא שודר בטלוויזיה)
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2007 בספורט
קטגוריה:2007 בארצות הברית
Beerbongs & Bentleys

Beerbongs & Bentleys (בעברית: ברבונגס ובנטלי) הוא אלבום האולפן השני של הזמר-יוצר האמריקאי פוסט מאלון.<ref name=":0"></ref> האלבום יצא לאור ב-27 באפריל 2018 על ידי חברת התקליטים ריפבליק רקורדס.<ref name=":0" /> מתוך האלבום יצאו חמישה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|27 באפריל 2018
|תקליט • תקליטור • הורדה דיגיטלית
|ריפבליק רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומי פוסט מאלון
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לואי בל
קטגוריה:אלבומים שהופקו על ידי לונדון און דה טראק
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
קטגוריה:אלבומי חברת ריפבליק רקורדס
יחסי יפן – סנט קיטס ונוויס

יחסי יפן–סנט קיטס ונוויס הם היחסים הדיפלומטיים הרשמיים שבין יפן לבין פדרציית סנט כריסטופר ונוויס.

== היסטוריה ==
בין יפן לבין פדרציית סנט כריסטופר ונוויס מתקיימים יחסים דיפלומטיים. שתי המדינות כוננו את היחסים שביניהן בחודש ינואר 1985. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים.

== ביקורים רמי דרג ==
=== מסנט קיטס ונוויס ליפן ===
* קנדי סימונדס, ראש ממשלת סנט קיטס ונוויס (1985)
* קלמנט את'לסטון-ארינדל, המושל הכללי של סנט קיטס ונוויס (1990)
* דנזל דאגלס, ראש ממשלת סנט קיטס ונוויס (2005)

== נציגויות דיפלומטיות ==
* יפן אינה מיוצגת בסנט קיטס ונוויס, הן בדרג השגרירות והן בדרג הקונסולרי. יפן האמינה את שגרירותה שבפורט אוף ספיין, בירת טרינידד וטובגו הסמוכה, על סנט קיטס ונוויס.
* סנט קיטס ונוויס אינה מיוצגת ביפן, הן בדרג השגרירות והן בדרג הקונסולרי. סנט קיטס ונוויס האמינה את שגרירותה שבטאיפיי, בירת טאיוואן הסמוכה, על יפן.

== קישורים חיצוניים ==
* [https://www.mofa.go.jp/region/latin/scn/data.html Japan-Saint Christopher and Nevis Relations], אתר משרד החוץ של יפן

== הערות שוליים ==
Stoney

Stoney (בעברית: סטוני) הוא אלבום הבכורה של הזמר-יוצר האמריקאי פוסט מאלון.<ref name=":0"></ref> האלבום יצא לאור ב-9 בדצמבר 2016 על ידי חברת התקליטים ריפבליק רקורדס.<ref name=":0" /> מתוך האלבום יצאו שישה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|9 בדצמבר 2016
|תקליט • תקליטור • הורדה דיגיטלית
|ריפבליק רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2016
קטגוריה:אלבומי פוסט מאלון
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לואי בל
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי פרנק דוקס
קטגוריה:אלבומי פלטינה באוסטרליה
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
קטגוריה:אלבומי חברת ריפבליק רקורדס
יחסי דומיניקה–יפן

יחסי דומיניקה–יפן הם היחסים הדיפלומטיים הרשמיים שבין קהיליית דומיניקה לבין רפובליקת יפן.

== היסטוריה ==
בין יפן לבין קהיליית דומיניקה מתקיימים יחסים דיפלומטיים. שתי המדינות כוננו את היחסים שביניהן בחודש דצמבר 1978. בין שתי המדינות התקיימו מספר ביקורים רמי דרג ולאחריהם הגיעו מספר שיתופי פעולה מינוריים.

== ביקורים רמי דרג ==
=== מדומיניקה ליפן ===
* יוג'יניה צ'ארלס, ראש ממשלת דומיניקה (1992)
* אדיסון ג'יימס, ראש ממשלת דומיניקה (1997)
* פייר צ'ארלס, ראש ממשלת דומיניקה (2001)
* רוזוולט סקריט, ראש ממשלת דומיניקה (2007)

== נציגויות דיפלומטיות ==
* יפן אינה מיוצגת בדומיניקה בדרג השגרירות. יפן מיוצגת בדומיניקה בדרג הקונסולרי באמצעות קונסוליה רשמית שהיא מחזיקה ברוסו, בירת המדינה. יפן האמינה את שגרירותה שבטרינידד וטובגו הסמוכה, על דומיניקה.
* דומיניקה אינה מיוצגת ביפן, הן בדרג השגרירות והן בדרג הקונסולרי.

== קישורים חיצוניים ==
* [https://www.mofa.go.jp/region/latin/c_dominica/data.html Japan-Dominica Relations], אתר משרד החוץ של יפן

== הערות שוליים ==
אוסף (אלבום של אריק איינשטיין)

אוסף הוא אלבום אוסף המאגד שירים בולטים שהקליט הזמר אריק איינשטיין במהלך הקריירה שלו. האלבום יצא לאור בשנת 1993.

האוסף מלקט את השירים הבולטים בקריירה של איינשטיין מהאלבומים "על גבול האור", "שביר", "יושב על הגדר", "אוהב להיות בבית", "משירי אברהם חלפי", ו-"האריה, היונה ותרנגולת כחולה".

בנוסף מכיל האוסף קטעים נבחרים שלא השתייכו לשום אלבום:

"פראג" שנכתב לכבוד פסטיבל הזמר והפזמון 1969, "אמרו לו" שיצא מתוך הקלטת הילדים "כמו גדולים 2" והפך להמנון כדורגל של אוהדי הפועל תל אביב בכדורגל, "TOI" שיצא כשיר היתולי בקלטת כבלים, "ים אדוני" שיצא כחלק מכבלים, ו"ואלה שמות" שיצא כשיר קומי הכולל כולו שמות של כדורגלנים ונכתב לכבוד מונדיאל 1990.

==רשימת השירים==

==קרדיטים==
*עיבודים: מיקי גבריאלוב (שירים: 1,3,5,9,14,15,16), יצחק קלפטר (שירים: 4, 10), יוני רכטר (שירים: 2,6,7,8,12,13,17)
*קולות ליווי: אריק איינשטיין, עלי מוהר, מאיר ישראל, מיקי גבריאלוב, שם-טוב לוי, יעקב מורנו, יוני רכטר, יושי שדה, עמי איילי, בנות מקהלת העפרוני (בהדרכת מאיה שביט)
*בס: אלון נדל, אלון אולארצ'יק, מיכה מיכאלי, מיקי גבריאלוב, מיקי שביב
*תופים, כלי הקשה: אלון הלל, מאיר ישראל, יובל שפריר
*גיטרות: יצחק קלפטר, מיקי גבריאלוב, עמוס הדני
*פסנתר, קלידים: יוני רכטר, עדי רנרט
*עריכה דיגיטלית: טלי כץ
*טכנאי הקלטה: איתמר גפני, יעקב מורנו, עמי איילי
*הפקת האלבום: אתי אנטה ומיכאל תפוח, "המון הפקות"
*עיצוב עטיפת האלבום: מנחם רגב

קטגוריה:אלבומי אריק איינשטיין
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי מיכאל תפוח
Smalltown Boy

Smalltown Boy הוא שיר של להקת הסינת'-פופ הבריטית ברונסקי ביט. השיר יצא לאור בשנת 1984 כסינגל הראשון מתוך אלבום הבכורה של הלהקה "The Age of Consent", שיצא לאור בדצמבר אותה שנה. השיר מזוהה עם קהילת הלהט"ב וזכה להצלחה מסחרית גדולה. השיר הגיע למקום השלישי במצעד הסינגלים הבריטי ולמקום הראשון בבלגיה, הולנד ומצעד שירי הדאנס קלאב של הבילבורד.

השיר יצא לאור מחדש בשנת 2013 במסגרת קמפיין חג המולד של חברת "Boots UK". שנה לאחר מכן הוקלט מחדש על ידי ג'ימי סאמרוויל, סולן הלהקה, במסגרת חגיגות לציון 30 שנה לצאת האלבום המקורי.

==וידאו קליפ==
הקליפ הופק על ידי ברנרד רוז, צולם והופץ במהלך שנת 1984. בקליפ נראה סאמרוויל נוסע ברכבת ונזכר בילדותו באמצעות פלאשבקים לאירועים שהובילו אותו לעזוב את בית הוריו בילדותו.

סאמרוויל הנער נמצא בבריכת שחייה ובעידוד חבריו, אותם מגלמים חברי הלהקה האחרים, משכנעים אותו לגשת אל בחור אליו הוא נמשך. בהמשך הוא מותקף בסמטה על רקע הומופובי, כשאת ההתקפה מוביל אותו הבחור אליו ניסה לפנות. שוטר מביא אותו אל בית הוריו כשהוא פצוע. כך מגלים הוריו על נטיתו המינית של הנער. הילד נפרד מאימו בחיבוק ואילו אביו מסתפק במתן כסף, הוא עולה על הרכבת בדרכו ללונדון, בה הוא מתאחד עם חבריו.

==מצעדים==
===מצעד שבועי===

===מצעד שנתי===

==קישורים חיצוניים==

==הערות שוליים==

קטגוריה:שירי 1984
קטגוריה:סינגלי בכורה מ-1984
קטגוריה:סינגלים מ-1991
קטגוריה:שירים באנגלית
קטגוריה:שירי להט"ב
קטגוריה:שירי דיסקו
קטגוריה:שירי סינת'-פופ
קטגוריה:שירי Hi-NRG
קטגוריה:סינגלים שהגיעו למקום הראשון במצעד 40 הסינגלים ההולנדיים
שוגון (סדרת טלוויזיה)

שוגון (באנגלית: Shōgun) היא סדרת דרמה אמריקאית, המבוססת על רומן באותו שם מאת ג'יימס קלאוול. זו גרסה מחודשת לסדרת הטלוויזיה משנת 1980 באותו שם. את הסדרה הפיקה רשת FX, וב-27 בפברואר 2024 עלו שני הפרקים הראשונים בסדרה לשירות דיסני+.

== עלילה ==
התנגשותם של שני גברים שאפתניים מעולמות שונים וסמוראית מסתורית: ג'ון בלאקתורן, מלח אנגלי שנוטל סיכונים מוצא את עצמו בספינה השטה ליפן, ארץ שהתרבות הלא מוכרת שלה תגדיר אותו; הלורד טורנגה, הוא מצביא ממולח ורב עוצמה, המסוכסך עם יריביו הפוליטיים המסוכנים שלו; וליידי מריקו, אישה בעלת כישורים שלא יסולאו בפז, אך בעלת קשרי משפחה חסרי כבוד, שעליה להוכיח את ערכה ואת אמונתה.<ref name="SeriesOrder"></ref>

== הפקה ==
=== פיתוח ===
ב-3 באוגוסט 2018, הוכרז במהלך כנס של איגוד מבקרי הטלוויזיה כי FX החלה בהפקת הסדרה. המפיקים הבכירים כוללים את אנדרו מקדונלד, אלון רייך, מייקל דה לוקה, טים ואן פאטן, יוג'ין קלי ורונאן בנט. רייצ'ל בנט לוהקה כמפיקה בפועל, טום וינצ'סטר כמפיק, ג'ורג'ינה פופ כמפיקה-שותפה ואריקו מיאגאווה כמפיק. פאטן גם נשכר לביים את הסדרה.<ref></ref>

=== צילומים ===
הצילומים תוכננו להתחיל במרץ 2019 ביפן ובבריטניה,<ref></ref> אך התעכבו מכיוון שהרשת חשבה שההפקה אינה במצב מספיק טוב ושהם רוצים לכוון גבוה יותר.<ref></ref> בינואר 2020, נחשף כי לאחר שהתסריטאי המקורי רונאן בנט כבר לא זמין להמשיך לעבוד על תסריטים, ההפקה התחילה מחדש וליהקו את התסריטאי והמפיק הבכיר ג'סטין מארקס, לעבוד לצד אשתו. צוות הכתיבה של הסדרה כולל גם המפיק המשותף שאנון גוס, המפיק המייעץ מאט למברט, עורכת התסריטים מגאן הואנג ואמילי יושידה.<ref></ref> צילומי הסדרה יצאו לדרך ב-22 בספטמבר 2021 בוונקובר, קנדה ונמשכו עד 22 באפריל 2022.<ref></ref><ref></ref>

== פרסים ומועמדויות ==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
! rowspan="2" |פרסי ג'ות'הם לטלוויזיה
| rowspan="2" |4 ביוני 2024
|מיני-סדרה פורצת דרך
|שוגון
|
| rowspan="2" |<ref></ref>
|-
|ההופעה הטובה ביותר במיני-סדרה
|הירויוקי סנאדה
|
|}

== קישורים חיצוניים ==
* 

* 

== הערות שוליים ==

קטגוריה:FX Networks
קטגוריה:סדרות דרמה היסטוריות
קטגוריה:סדרות דרמה אמריקאיות
קטגוריה:סדרות טלוויזיה אמריקאיות
קטגוריה:זוכי פרס גלובוס הזהב: סדרות
אסון אולמי עדיה

ב-23 ביוני 2015 במהלך חתונה באולם האירועים "עדיה" שביבנה, נותקה נברשת מתקרת האולם וצנחה על החוגגים.

21 אנשים נפצעו, ואחת נהרגה כתוצאה מפגיעת גוף התאורה<ref></ref>.

== האסון ==
במהלך חתונה של מור וקארין לוי, שהתקיימה באולם האירועים "עדיה" שביבנה, בזמן שהחוגגים רקדו, גוף תאורה ממונע גדול וכבד, המדמה נברשת עם אלפי דיודות פולטות אור היה תלוי מעל רחבת הריקודים, ירד ועלה לסירוגין והאיר את הרחבה. בשעה 00:30 בערך, התנתק גוף התאורה כתוצאה מתכנון וביצוע לקוי וצנח על הרוקדים מתקרת האולם.

כ-21 חוגגים נפצעו, ואחת האורחות אביבה חיון שהייתה אשתו של דוד של הכלה, נפגעה מגוף התאורה באופן ישיר ונהרגה.

== האשמים באסון ==
בעקבות האירוע המשטרה הוציאה צו סגירה זמני לאולם ועיכבה לחקירה את בעלי המקום.

בסוף אוקטובר 2016 הוגש הסדר טיעון מטעם הפרקליטות עם שני בעלי האולם עובדיה כהן ויגאל עקליאן, במסגרת הסדר הטיעון יודו בעלי האולם בגרימת מוות ברשלנות ואף ירצו כמה חודשים של עבודות שירות. שאר הנאשמים בתיק אורן זרוג ועתניאל מדר ימשיכו למשפט. לאחר סיום המשפט השופטת אפרת פינק קבעה כי יש להרשיע את המהנדס, עתניאל מדר, בעבירות של גרימת מוות ברשלנות וגרימת חבלה ברשלנות. בנוסף קבעה השופטת כי יש להרשיע את מנהל התאורה אורן זרוג באותן העבירות. סוכם של כי אורן זרוג ישלם פיצויים בסך 10,000 שקלים למשפחה וגם ירצה כחצי שנה של עבודות שירות.

ב-22 בינואר 2019 הרשיע בית משפט השלום ברחובות את אורן זרוג שהיה מנהל התאורה באולם ועתניאל מדר שהיה מהנדס הקונסטרוקציה בגרימת האסון<ref></ref>.

אורן זרוג היה אחראי לתכנונה, שרטוטה והקמתה של הנברשת ונתן הוראות למתקינים, מבלי שהוכשר לכך. עתניאל מדר המהנדס שהוזמן לבדיקת הנברשת אישר את השימוש בה לאחר שביצע בדיקה שטחית בלבד בניגוד מוחלט לתקנות שאומרת כי רק מהנדס מכונות מוסמך יכול לתת אישור לגוף התאורה משום שהופעלה על ידי מנוע הרמה ואף למד כיצד לתכנן את הנברשת בעזרת סרטוני יוטיוב.

עותניאל מדר ואורן זרוג ערערו על החלטת השופטת אפרת פינק והגיעו לעליון שם נדחו והורשעו בגרימת מוות ברשלנות.

עותניאל מדר קיבל 6 חודשי מאסר לנשיאה בעבודות שירות ועד ל-14 חודשי מאסר בפועל.

אורן זרוג קיבל 6 חודשי עבודות שירות.

== קישורים חיצוניים ==
* 
* פסק הדין [https://www.verdicts.co.il/ע-פ-55391-06-19-אורן-זרוגעותניאל-מדר-נגד-מדינת-ישראל-02-11-2020/ ע”פ 55391/06/19 – אורן זרוג,עותניאל מדר נגד מדינת ישראל].

== הערות שוליים ==

קטגוריה:2015 בישראל
קטגוריה:יבנה: היסטוריה
קטגוריה:אסונות מעשה ידי אדם בישראל
קטגוריה:תאורה
יחסי אל סלוודור – יפן

נשיא [[סוכנות שיתוף הפעולה הבינלאומי של יפן אקיהיקו טנקה (מימין) נפגש עם נשיא אל סלוודור סלוודור סאנצ'ס סרן, 2015]]
יחסי אל סלוודור–יפן הם היחסים הדיפלמטיים בין רפובליקת אל סלוודור לבין יפן. שתי המדינות כוננו יחסים דיפלומטיים רשמיים בפברואר 1935.

== סחר ==
בשנת 2017, שוויו של הייצוא היפני לאל סלוודור עמד על 14.6 מיליארד ין, וכלל בעיקר מכוניות וברזל. באותה השנה, שוויו של הייבוא היפני מאל סלוודור עמד על 2.6 מיליארד ין וכלל בעיקר קפה ובגדים.

== ביקורים רמי דרג ==
=== מאל סלוודור ליפן ===
* 1997 – ארמנדו קלדרון סול, נשיא אל סלוודור.
* 2006 – אנטוניו סאקה, נשיא אל סלוודור.

=== מיפן לאל סלוודור ===
* 2005 – מסהיטו, נסיך היטאצ'י ובת זוגו.
* 2015 – מאקו, נסיכת אקישנו.

== יפנים באל סלוודור ==
על פי הלשכה היפנית המרכזית לסטטיסטיקה, באוקטובר 2016 התגוררו באל סלוודור 176 אזרחים יפניים.

== נציגויות דיפלומטיות ==
* אל סלוודור מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. אל סלוודור מיוצגת בדרג הקונסולרי באמצעות קונסוליה רשמית אחת שהיא מחזיקה ביוקוהמה.
* יפן מיוצגת באל סלוודור בדרג השגרירות באמצעות שגרירות רשמית שהיא מחזיקה בסן סלוודור, בירת המדינה.

== קישורים חיצוניים ==

* [https://www.mofa.go.jp/region/latin/elsalvador/index.html יחסי אל סלוודור–יפן], באתר משרד החוץ היפני

== הערות שוליים ==
שי-לי שפיגלמן

שי-לי שפיגלמן (נולדה ב-3 בדצמבר 1974) הייתה מנכ"לית משרד החדשנות, המדע והטכנולוגיה, ראש מטה ישראל דיגיטלית ומילאה תפקידים בכירים במיקרוסופט ישראל.

==ביוגרפיה==
שירתה בחיל האוויר, במסגרתו עברה קורס מודיעין אוויר ושירתה כראש משמרת חדר התרעה בחיל. בשנת 1998 קיבלה תואר ראשון במשפטים מאוניברסיטת תל אביב ובשנת 1999 הוסמכה כעורכת דין. בשנת 2001 קיבלה תואר שני במדיניות ציבורית מאוניברסיטת הרווארד.

בשנים 2002–2003 הייתה ראש צוות בחברת הייעוץ האסטרטגי "שלדור".

בשנים 2003–2006 הייתה מנהלת רגולציה, קשרי ממשל ואחריות חברתית במיקרוסופט ישראל. בשנת 2007 שימשה כסגן מנהל מחלקת האסטרטגיה בבנק הפועלים. מדצמבר 2007 עד אפריל 2013 הייתה סמנכ"לית שיווק ואחריות חברתית וחברת הנהלה של מיקרוסופט ישראל מחקר ופיתוח.

באוקטובר 2014 עברה לשירות המדינה ושימשה סגנית ראש המטה לאסטרטגיה, חינוך וקשרי חוץ במיזם "ישראל דיגיטלית" של המשרד לשוויון חברתי. בפברואר 2017 מונתה לראש מטה "ישראל דיגיטלית". בתפקידה זה הובילה את גיבוש התכנית הדיגיטלית הלאומית של הממשלה, ויישומה בשיתוף משרדי הממשלה השונים, בתחומי החינוך הדיגיטלי, בריאות דיגיטלית, כלכלה בעידן הדיגיטלי, ערים חכמות, דאטה, אוריינות דיגיטלית ותחומים נוספים. בשנת 2018 ובשנת 2019 נכללה ברשימת 100 המשפיעים בעולם בתחום הממשל הדיגיטלי של אתר Apolitical.

ביוני 2020 מינה אותה שר המדע והטכנולוגיה, יזהר שי, למנכ"לית משרדו. במסגרת תפקידה כמנכ"לית משרד המדע והטכנולוגיה, היא הובילה את גיבוש אסטרטגיה ארוכת טווח תכלול מדיניות ופעולות משרדי הממשלה השונים בתחומי המדע, הטכנולוגיה, החדשנות והחלל. זאת באמצעות, השקעות במחקרים ובטכנולוגיות פורצות דרך, ניהול מערכת ענפה של שיתופי פעולה מדעיים בינלאומיים, שילוב מגוון אוכלוסיות בפעילויות בדגש על הפריפריה, ויצירת ממשק המחבר בין הממשלה לבין תעשיית STEM מחקר ולימודי החדשנות הישראלית.

שפיגלמן המשיכה בתפקידה תחת השרה אורית פרקש-הכהן, ובאוקטובר 2021 הודיעה על פרישתה מהתפקיד. היא הוחלפה ב-14 בנובמבר על ידי הילה חדד-חמלניק.

== חיים אישיים ==
שפיגלמן היא אם לארבעה. מתגוררת בסביון, שם הייתה חברת המועצה ומחזיקת תיק החינוך המשלים והקהילה מאוקטובר 2013 עד אוקטובר 2014.

==קישורים חיצוניים==

==הערות שוליים==

קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:חברי מועצה ברשויות מקומיות בישראל
קטגוריה:עובדות מיקרוסופט
קטגוריה:עובדי מיקרוסופט
קטגוריה:סביון: אישים
קטגוריה:עורכות דין ישראליות
קטגוריה:עורכי דין ישראלים
קטגוריה:מנכ"לי משרד המדע והטכנולוגיה
קטגוריה:מנכ"ליות משרדי ממשלת ישראל
קטגוריה:מנהלות ישראליות
קטגוריה:מנהלים ישראלים
קטגוריה:חיילי חיל האוויר הישראלי
קטגוריה:חיילות חיל האוויר הישראלי
קטגוריה:ישראליות שנולדו ב-1974
קטגוריה:ישראלים שנולדו ב-1974
דודג' דקוטה

דודג' דקוטה (באנגלית: Dodge Dakota הם סדרות טנדרים אשר יוצרו על ידי חטיבת דודג' בין השנים 2011–1986 (שנת מודל 1987).

בין השנים 1998 - 1986 חטיבת דודג' הייתה בבעלות קונצרן המכוניות האמריקאי קרייזלר. בין השנים 2007 - 1998 דודג' הייתה בבעלות "דיימלר-קרייזלר". בין השנים 2007–2011 הייתה דודג' בבעלות דיימלר AG

==דורות "דודג' דקוטה"==
* דור ראשון - יוצר בין השנים 1996-1986
* דור שני - יוצר בין השנים 1996–2004, 2001-1998 (ברזיל)
* דור שלישי - יוצר בין השנים 2011-2004

=="דודג' דקוטה"==
* מנוע קדמי
* מנועי בנזין
* סוגי הנעה : הנעה אחורית 4x2, הנעה כפולה 4x4
* תצורות : קבינה קונבנציונלית - 2 דלתות (דור ראשון, דור שני), קבינה כפולה - 2 דלתות (דור ראשון, דור שלישי), קבינה כפולה - 4 דלתות (דור שני, דור שלישי), קבינה כפולה כולל ארגז מטען סגור (דור שני, דור שלישי)
* מספר נוסעים : 5-2
* בשנים 1997 ו-2000 "דודג' דקוטה" עלתה לשלב הגמר בתחרות מכונית השנה בצפון אמריקה בדרוג "משאית השנה" בקטגוריית משאיות

==תמונות==
<gallery mode="packed" heights="80">
קובץ:87 Dakota Dodge 4x4.jpg | "דודג' דקוטה", שנת 1987
קובץ:87-90 Dodge Dakota.jpg | "דודג' דקוטה", דור ראשון
קובץ:'94-'96 Dodge Dakota Sport Extended Cab.JPG | "דודג' דקוטה", דור ראשון
קובץ:89 Dakota Sport conv.jpg | "דודג' דקוטה", דור ראשון, שנת 1989
קובץ:2001 Dodge Dakota Sport 4-door pickup -- NHTSA 01.jpg | "דודג' דקוטה", דור שני שנת 2001
קובץ:2001 Dodge Dakota Sport 4-door pickup -- NHTSA 02.jpg | "דודג' דקוטה", דור שני שנת 2001
קובץ:'00-'04 Dodge Dakota Sport Crew Cab.JPG | "דודג' דקוטה", דור שני
קובץ:Yvdak 1b (26824972080).jpg | "דודג' דקוטה", דור שני
קובץ:'97-'99 Dodge Dakota Double Cab.jpg | "דודג' דקוטה", דור שני
קובץ:'05-'07 Dodge Dakota Extended Cab.JPG | "דודג' דקוטה", דור שלישי
קובץ:Dodge Dakota TRX4 -- 11-23-2009.jpg | "דודג' דקוטה", דור שלישי, שנת 2009
קובץ:2005-07 Dodge Dakota.jpg | "דודג' דקוטה", דור שלישי
קובץ:NCC truck.JPG | "דודג' דקוטה", דור שלישי (טנדר של נציבות ההון הלאומית הקנדית למנהלי השימור שלה)
</gallery>

==ראו גם==
* דודג'
* קרייזלר

==קישורים חיצוניים==

==הערות שוליים==

קטגוריה:דגמי מכוניות שהושקו ב-1986
קטגוריה:טנדרים
קטגוריה:כלי רכב אמריקאיים
קטגוריה:כלי רכב המורכבים בברזיל
דקוטה
קטגוריה:רכבי שטח ופנאי גדולים
יחסי פולין – קוריאה הדרומית

יחסי פולין–קוריאה הדרומית הם היחסים הדיפלומטיים הרשמיים שבין רפובליקת פולין ובין הרפובליקה של קוריאה.

== היסטוריה ==
שתי המדינות קיימו קשרים רשמיים כבר במאה העשרים, כאשר נשלטו על ידי האימפריה הרוסית והאימפריה היפנית בהתאמה, בגלל רגשות זהים מדיכוי דומה. לכן תנועת 1 במרץ, שקמה במטרה להקים את קוריאה העצמאית, עודדה את הפולנים לשאוף לעצמאות בארצם<ref></ref>.

עם זאת, היחסים בין המדינות לא נשמרו לאחר מלחמת העולם השנייה, עקב שיוכן לגושים מנוגדים במשך המלחמה הקרה. פולין תמכה בקוריאה הצפונית אויבת קוריאה הדרומית, וכמעט שלא התקיימו יחסים בין המדינות לאורך המלחמה.

בשנות התשעים, לאחר סיום המלחמה, שבו המדינות לקיים יחסים ביניהן. פולין הייתה המדינה השנייה אחרי הונגריה לחדש את קשריה עם קוריאה הדרומית. לצורך עזרה בשיקום המדינה, העבירה קוריאה הדרומית לפולין מענק סיוע בסכום של 450 מיליון דולר.

בשנת 2018 הביע נשיא פולין, אנדז'יי דודה, את רצונו לתמוך ביוזמה לאיחוד שתי הקוריאות, בהנהגת האו"ם<ref></ref>.

== נציגויות דיפלומטיות ==
* קוריאה הדרומית מיוצגת בפולין על ידי שגרירות שהיא מחזיקה בוורשה, בירת פולין.
* פולן מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.
<gallery>
קובץ:Seoul centre 041.JPG|מבנה שגרירות פולין בסיאול
קובץ:Waw korea poludniowa99.jpg|מבנה שגרירות קוריאה הדרומית בוורשה
</gallery>

==קישורים חיצוניים==

==הערות שוליים==
רובוטים (סרט, 1988)

רובוטים (באנגלית: Robots) הוא סרט אינטראקטיבי אמריקאי משנת 1988, בבימויו של דאג סמית וקים טקאל. התסריט, מאת פיטר אולטקה, מבוסס על סדרת הרובוטים של אייזק אסימוב. בסרט כיכבו סטיבן רו בתפקיד אלייג'ה ביילי, ברנט בארט בתפקיד ר' דאניל אוליבאו, וג'ון הנרי קוקס בתפקיד האן פסטולפה.

== עלילה ==
לאלייג'ה ביילי ניתנת משימה על ידי מפכ"ל המשטרה יוליוס אנדרבי להוביל רובוט חלל, כבקשתו של ד"ר האן פסטולפה, הרובוטיסט המוביל של הגלקסיה. ביי פוגש את ר' דאניל אוליבאו בספייסרטאון, שם הם מגלים שהאן פסטולפה הופך לקורבן של ניסיון רצח כושל, חייו ניצלו בזכות עוזרו הרובוטי ר' גיסקארד. קלדן אמדירו, כביכול זועם מההתקפה על פסטולפה, מאשים את כדור הארץ. תוך שימוש במהומות נגד החללאים ורובוטים כתירוץ, אמדירו מוציא לאנדרבי אולטימטום: למצוא את התוקף בתוך 24 שעות או שרובוטי החלל ייכנסו לעיר כדי להרגיע את המהומות.

לאורך כל הסרטון, פונה אלייג'ה ביילי למרכז הנתונים (הצופים) שם הוא "מגיש" ראיות בצורה של כרטיס רמז. הצופים מתבקשים לצייר את אחד הקלפים כשצד אחד פונה כלפי מעלה תוך שימת לב לכל מה שקורה בסיפור. לאורך הדרך הוא מראיין את סופיה קווינטאנה - הרובוטית המובילה של כדור הארץ, שנרדפה מחיזוריו של פסטולפה עצמו, בתו המנוכרת של האן, וסיליה פסטולפה, הנושאת טינה כלפי האן בגנבת קרדיט על עבודותיה, והיא חשה סלידה גלויה מאנשי כדור הארץ ולבסוף אמדירו, יריבו הפוליטי של פסטולפה, הידוע בהשקפותיו נגד כדור הארץ.

דאניל מתנגד שכן החללאים אין שום פשע כאשר וסיליה היא בתו של האן, אך ביילי טוען שהחללאים הפכו לא יציבים בשל הלחץ להיות על כדור הארץ. לאחר מכן מוסיף דאניל לרשימת החשודים את יוליוס אנדרבי, שהיה מומחה לימי הביניים ובלחץ לשלוט על המהומות, היה לו גם מניע ברור. אלייג'ה מסכים, אך מוסיף גם את בורגרף, ג'יין וסמי, שדאניל מתנגד לו בשל חוק הרובוטיקה הראשון: "לא יפגע רובוט לרעה בבן אדם, ולא יניח, במחדל, שאדם ייפגע."

עם הגיעו לספייסרטאון, ביילי מגלה שהאן פסטולפה שבמעבדה הוא למעשה רובוט הומנואידי שנשלח על ידי האן האמיתי (שעדיין נמצא באורורה) לקראת המאבקים הפוליטיים המתמשכים שלו עם אמדירו ו-וסיליה ומתוך חשש מוצדק לחייו. בשעה האחת עשרה של האולטימטום של אמדירו, דאניל מגיע עם הקטע האחרון של הראיות. ביי מקבלם ולוחץ את ידו של דאניל ומסיים את עוינותו כלפי הרובוט ההומנואיד.

הסרטון מסתיים במצוק, כאשר ביילי מאלץ את הצופים להשתמש ברמזים שאספו מהקלפים ובסרטון כדי לזהות את החשוד, להבהיר את המניע שלהם ולתאר את ההזדמנות שהייתה להם לבצע את הפשע.

== שחקנים ודמויות ==
*שדר החדשות - ולרי פטיפורד
*יוליוס אנדרבי - לארי בלוק
*אלייג'ה "לייג" ביילי - סטיבן רו
*ר' סמי - ריצ'רד לוין
*ר' דאניל אוליבאו - ברנט בארט
*האן פסטולפה - ג'ון הנרי קוקס
*ר' גיסקרד / ר' בורגאף - אריק טול
*קלדן אמדירו - ג'ורג' מריט
*סופיה קווינטנה - דארי לורנס
*ר' ג'יין - דברה ג'ו רופ
*וסיליה פסטולפה - אלני קלקוס

== קישורים חיצוניים ==
* 

קטגוריה:סרטי 1988
קטגוריה:סרטים אמריקאיים
קטגוריה:סרטי טלוויזיה אמריקאיים
קטגוריה:אייזק אסימוב
קטגוריה:סרטי מדע בדיוני אמריקאיים
קטגוריה:סרטים אינטראקטיביים
סיפור בלשי (סרט)

סיפור בלשי (באנגלית: Detective Story) הוא סרט אפל אמריקאי משנת 1951 בהפקתו ובבימויו של ויליאם ויילר, עם קירק דאגלאס ואלינור פארקר בתפקידים הראשיים.

התסריט מבוסס על מחזה בשם זה מאת סידני קינגסלי שהועלה בברודוויי ב-1949.

העלילה מתרחשת במשך 24 שעות בתחנת משטרה בניו יורק שמטפלת בעבריינים שונים כמו מועל, שני פורצים וגנבת מחנות. במרכז העלילה בלש המטפל באגרסיביות ברופא המבצע הפלות ולא יודע שבביתו מחכה לו בעיה קשה.

==תקציר העלילה==
ג'ים מקלאוד (קירק דאגלס) הוא בלש במשטרת ניו יורק בתחנה במתחם 21 ביחד עם הבלש לו ברודי (ויליאם בנדיקס). הוא נשוי באהבה למרי (אלינור פארקר) ללא ילדים. מפקד התחנה הוא לוטננט מונגן (הוראס מקמהון).

אישה שנתפסה בגנבה מחנות (לי גרנט) מובאת לחקירה. היא בהלם ממצבה ובעיקר מלקיחת טביעת אצבעות שלה כפושעת. שני פורצים - צ'רלי גניני (ג'וזף ויסמן) ולואיס אבוט (מייקל סטרונג) מובאים לחקירה. מקלאוד והבלש לו ברודי (ויליאם בנדיקס) חוקרים אותם באגרסיביות. ארתור קינדרד (קריג היל) מובל לחקירה לאחר שגנב כסף ממעבידו. ידידתו (קאתי אודונל) מגיעה לעודד אותו ומוכנה להחזיר את כסף המעילה וגם המעביד שלו מוכן אך מקלאוד לא מסכים לשחררו.

לתחנה מובל ד"ר קרל שניידר (ג'ורג' מקרדי), רופא שמואשם בהפלות לא חוקיות. מקלאוד נוסע איתו לבית חולים שם מאושפזת מטופלת שלו במצב קשה לאחר שביצע בה הפלה. בדרך הם מתבשרים שהמטופלת מתה. מקלאוד מטיח האשמות ושניידר רומז כי גם לו יש נשהו נגדו. בתגובה חובט בו מקלאוד עד עילפון. הם חוזרים לתחנה ומפקד התחנה מצליח לשמוע משניידר את המילים אישה ו"ג'יוקופטי". הוא מניח שזה קשור לאשתו של מקלאוד ומזמן אותה בחשאי לתחנה לחקירה בלי ידיעתו של מקלאוד. הוא מצליח לאתר את אותו גייוקופטי ומתגלה לו שהוא היה מאהבה של מרי מקלאוד לפני נישואיה. היא נכנסה להיריון וד"ר שניידר ביצע בה הפלה.

כשמקלאוד מקבל את המידע הזה על אשתו הוא מזועזע. בתחילה הם מנסים להתפייס אבל לאחר שהוא אומר לו שיהיה קשה לו לחיות עם העובדה שאשתו פרוצה, היא עוזבת אותו. מקלאוד נמצא בדיכאון עמוק ובאותו רגע חוטף ג'ניני אקדח מאחד השוטרים ומאיים. מקלאוד מתקרב אליו בכוונה וג'ניני יורה והורג אותו.

==פרסים==
*לי גרנט הייתה מועמדת לפרס אוסקר לשחקנית המשנה הטובה ביותר (הופעה ראשונה בקולנוע). היא זכתה בפרס השחקנית הטובה ביותר בפסטיבל קאן.
*אלינור פארקר הייתה מועמדת לפרס אוסקר לשחקנית הטובה ביותר.
*ויליאם ויילר היה מועמד לפרס אוסקר לבמאי הטוב ביותר.
* רוברט ויילר ופיליפ יורדן היו מומדים לפרס אוסקר לתסריט המעובד הטוב ביותר.
*קירק דאגלס היה מועמד לפרס גלובוס הזהב לשחקן הטוב ביותר - סרט דרמה.
*ויליאם ויילר היה מועמד לפרס דקל הזהב.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|קירק דאגלס
|ג'ים מקלאוד
|בלש משטרה
|-
|אלינור פארקר
|מרי מקלאוד
|אשתו של ג'ים
|-
|לי גרנט
|
|גנבת חנויות
|-
|קריג היל
|ארתור קינדרד
|מועל
|-
|קאתי אודונל
|סוזן קרמייקל
|ידידה של ארתור
|-
|ג'וזף ויסמן
|צ'רלי ג'ניני
|פורץ
|-
|מייקל סטרונג
|לואיס אבוט
|פורץ
|-
|ג'ורג' מקרדי
|ד"ר קרל שניידר
|רופא
|-
|הוראס מקמהון
|לוטננט מונגן
|מפקד התחנה
|-
|ויליאם בנדיקס
|לו ברודי
|בלש משטרה
|}

==קישורים חיצוניים==

* 
* [https://www.youtube.com/watch?v=mN8cE2TSjEo קדימון לסיפור בלשי], באתר יוטיוב
* [http://www.tcm.turner.com/tcmdb/title/72926/Detective-Story/ סיפור בלשי], באתר TCM
קטגוריה:סרטי 1951
קטגוריה:סרטי פרמאונט
קטגוריה:סרטי פשע אמריקאיים
קטגוריה:סרטי שחור-לבן אמריקאיים
קטגוריה:סרטים אפלים
קטגוריה:סרטים באנגלית
קטגוריה:סרטים מבוססי מחזות
קץ כלזמן (סרט, 1976)

קץ כלזמן (מות הנצח, בהונגרית: A halhatatlanság halála) הוא מחזה טלוויזיוני מדע בדיוני הונגרי שנעשה בשנת 1976 על בסיס הרומן של אייזק אסימוב על פי תסריט של אנדרס ראינאי שביים אותו. הסרט שודר בערוץ 4 של הטלוויזיה ההונגרית.

== עלילה ==
באמצעות שדה זמן שהתגלה במאה ה-21 בערוץ הזמן, גוף חיצוני "כלזמן" מפקח על התפתחות האנושות. הארגון מתערב בהיסטוריה של האנושות בנקודות מסוימות על מנת להימנע מהתפתחויות שלדעת אנשי הארגון אינן רצויות. כמות האנרגיה העצומה הדרושה לשמירה על שדה הזמן מתקבלת מ"הזמן העליון" כאשר השמש כבר הפכה לסופרנובה. עם זאת, קיימת תקופה סמויה בין המאות ה-70,000 וה-150,000 בעתיד הרחוק שתושבי כדור הארץ החיים בהן אינם מאפשרים לפלוש לזמנם במטרה להגן על עצמם מפני מטיילים בזמן.

גיבור העלילה הוא אנדרו הרלן העובד כטכנאי בארגון "כלזמן". הרלן עוסק בשינויי מציאות מזעריים כדי להשפיע על העתיד. תחום העניין העיקרי שלו הוא ההיסטוריה של ימי הביניים הפרימיטיביים לפני המצאת תחום הזמן. זה גורם לו להתחבר לקופר, נוסע בזמן צעיר, שרוצה לנסוע חזרה למאה ה-21 כדי להעביר את הידע המתמטי הדרוש לממציא תחום הזמן.

כחלק מעבודתו, נשלח הרלן הנחשב לטכנאי מוכשר, לערוך תצפיות במאה ה-480 לצורך היכרות טובה יותר של אותה תקופה וכדי לפתור את הבעיות שהתעוררו בה. במהלך התערבות מוקדמת יותר במציאות נהרסו כל ההמצאות והטכניקות הקשורות לנסיעות בחלל. ובמאה ה-480 נוצרה חברה המשרתת את עצמה ועסוקה בתענוגות. הרלן פוגש כאן את נויס למבנט תושבת המאה ה-480 ומתאהב בה. כאשר הוא מגלה שנויס צפויה להיעלם בשינוי המציאות הקרוב, הוא משתמש במכונת הזמן באופן שהינו בניגוד לכללים כדי להעביר את אהובתו למאה עתידנית המאה ה-110,345 כדי שלא תיעלם בשינוי הצפוי. עם זאת, בהמשך, תושבי המאות הסמויות יוצרים מחסום זמן והטכנאי מגלה שאינו יכול להגיע לאהובתו ולהחזיר אותה מהמאה העתידנית.

== קישורים חיצוניים ==
*
* [http://users.atw.hu/asimov/downloads/Encyclopedia%20Galactica/06.%20kötet%20-%20Encyclopedia%20Galactica%20Alternativa/Isaac%20Asimov%20-%20A%20halhatatlanság%20halála.pdf קץ כלזמן]

קטגוריה:סרטים מבוססי ספרים
קטגוריה:סרטי 1976
קטגוריה:אייזק אסימוב
קטגוריה:סרטים הונגריים
קטגוריה:סרטים בהונגרית
קטגוריה:סרטי טלוויזיה
קטגוריה:סרטי מדע בדיוני מ-1976
חדקרן הוצאה לאור

חדקרן הוצאה לאור היא הוצאה לאור, שהוקמה בשנת 2011 על ידי אסף פרסיה וטליה חלמיש. ההוצאה מפרסמת ספרים מתחום המודעות עצמית, החינוך והאמנות. בין היתר פרסמה כותרים מאת אליזבת הייך, אומרם מיכאל איבנהוב, פטריציו פאולטי, לאמה אולה נידהל, גלן דומן, יצחק נבון, תרסה מאווילה וג'לאל א-דין רומי. עד ליוני 2020 ראו אור במסגרת ההוצאה 28 כותרים חדשים.

== היסטוריה ==
השם "חדקרן" נבחר בשל הסמלית של החיה המיתית שבכוחה לטהר מקורות מים מזוהמים. קרנו של החד-קרן מאחדת את הניגודים, החייתי והרוחני, ומבטאת את היסוד האחדותי הקיים מעבר לכל הדברים.

בתחילת דרכה רכשה חדקרן את ארבעת הכותרים של הוצאה לאור שהקים מנחם מצא, וביניהם הספר "התקדשות" של אליזבת הייך.

בשנת 2011 ראה אור הספר "סוד הסודות" מאת עבד אל-קאדר אל-ג'ילאני כחלק מסדרת "נתיבים מיסטיים". סדרת "נתיבים מיסטיים" כוללת תרגום והוצאה לאור של שמונה כתבים מיסטיים מארבע הדתות הגדולות (יהדות, נצרות, אסלאם ובודהיזם). מטרת הסדרה היא לתת לקורא העברי נגישות לשורה של כתבים מיסטיים באופן בלתי אמצעי וללא פרשנות.

בשנת 2012 ראה אור הספר "שיר עירום" מאת ללה, בתרגומה של המשוררת הדס גלעד ובעריכתה של המשוררת טל ניצן. הספר הגיע במקור בשם "שירים עירומים" ותוך כדי מלאכת העריכה הוחלט על השם הנוכחי.

בשנת 2013 נחתם חוזה עם הוצאת פרוזבטה הצרפתית לפרסום כל ספריו של אומרם מיכאל איבנהוב בעברית. ספרו הראשון של איבנהוב שיצא בעברית במסגרת ההוצאה הוא "עוצמת המחשבה".

בשנת 2016 יצא לאור ספר המקור הראשון של ההוצאה: "ורטיגו – כוריאוגרפיה של אנשים וחלומות". את הספר כתב אוריה קדרי, והוא מסכם 25 שנות יצירה של להקת המחול ורטיגו.

בשנת 2018 יצא לאור ספר המקור השני במסגרת ההוצאה: יומן מדיטציה מאת יצחק נבון, הנשיא החמישי של ישראל. הספר כולל את היומן שכתב נבון בעת ביקורו בבורמה בשנת 1961, כאשר תרגל מדיטציית ויפאסנה במרכז המדיטציה הבודהיסטי של או-בה קין, מי שהיה גם מורו של ס.נ. גואנקה. היומן נשמר במגירה מיוחדת במשרדו של יצחק נבון ופורסם לאחר מותו בשיתוף עם משפחתו.

בשנת 2018 שינתה ההוצאה לאור את שמה ל"חדקרן בית השראה".

=== בין ספרי ההוצאה שיצאו לאור ===
* התקדשות – אליזבת הייך
* עוצמת המחשבה, היוגה של התזונה – אומרם מיכאל איבנהוב
* ריקוד האהבה לאלוהים – ג'לאל א-דין רומי
* הטירה הפנימית – תרסה מאווילה
* הדיוואן – ג'לאל א-דין רומי
* יומן מדיטציה – יצחק נבון
* ורטיגו – כוריאוגרפיה של אנשים וחלומות (סיפורה של להקת המחול ורטיגו)

== קישורים חיצוניים ==
* 
* [https://www.youtube.com/watch?v=5up3sJrFv_U ריאיון עם טליה חלמיש] בתוכנית עושים סדר חדש של בן כספית, 7 במאי 2014

== הערות שוליים ==

קטגוריה:הוצאה לאור
קטגוריה:הוצאות ספרים בישראל
קטגוריה:חד-קרן
קטגוריה:ישראל: חברות שהוקמו ב-2011
יחסי מקסיקו – סנט קיטס ונוויס

יחסי מקסיקו–סנט קיטס ונוויס הם היחסים הדיפלומטיים הרשמיים שבין מקסיקו לבין פדרציית סנט כריסטופר ונוויס. שתי המדינות חברות בארגון המדינות הקריביות, ארגון מדינות אמריקה והאו"ם.
==היסטוריה==
בין מקסיקו לבין סנט קיטס ונוויס מתקיימים יחסים דיפלומטיים. המדינות כוננו לראשונה את היחסים ביניהן ב-31 ביולי 1990. מאז כינון היחסים הדיפלומטיים ביניהן, היחסים בין שתי המדינות התקיימו בעיקר בפורומים רב צדדיים. בשנת 1999 חתמו שתי המדינות על הסכם לשיתוף פעולה מדעי וטכני. 
בפברואר 2010, ביקר ראש ממשלת סנט קיטס ונוויס, דנזל דאגלס, בקנקון כדי להשתתף בוועידת ההקהילייה הקריבית.
בשנת 2013, כטובה אישית לראש ממשלת סנט קיטס ונוויס, מימנה מקסיקו שתי תחנת משטרה במדינה בעלות כוללת של 1.3 מיליון דולר. 
בשנת 2014, נסע ראש ממשלת סנט קיטס ונוויס, דנזל דאגלס, לביקור במרידה כדי להשתתף בפסגת הקהילייה הקריבית.
במאי 2015, מקסיקו פתחה קונסוליית כבוד בבאסטר.
ביוני 2017, ערך שר החוץ של סנט קיטס ונוויס, מארק ברנטלי, ביקור במקסיקו כדי להשתתף באספה הכללית של ארגון המדינות האמריקניות .

==ביקורים רמי דרג==
181x181 פיקסלים
===מסנט קיטס ונוויס למקסיקו===
*דנזל דאגלס, ראש ממשלת סנט קיטס ונוויס (2010, 2014)
*מארק ברנטלי, שר החוץ של סנט קיטס ונוויס (2017)
==נציגויות דיפלומטיות==
*מקסיקו אינה מיוצגת בסנט קיטס ונוויס בדרג השגרירות, על כן השגרירות בקסטריז אמונה על סנט קיטס ונוויס. בדרג הקונסולי, מקסיקו מיוצגת בסנט קיטס ונוויס באמצעות קונסוליה רשמית בעיר באסטר.
*גם לסנט קיטס ונוויס אין שגרירות במקסיקו, על כן השגרירות בוושינגטון אמונה על מקסיקו.

==הערות שוליים==
First Man (שיר)

First Man (בעברית: האיש הראשון) הוא שיר של הזמרת הקובנית-אמריקאית קמילה קביו מתוך אלבום האולפן השני שלה Romance, בו הוא מופיע כרצועה הארבעה עשרה והאחרונה. השיר נכתב על ידי קמילה קביו, ג'ורדן ריינולדס ואיימי וואדג, והופק על ידי ריינולדס ופיניאס או'קונל. השיר הגיע למקום ה-94 בבילבורד הוט 100 בארצות הברית, בעקבות ההופעה החיה של קביו בטקס פרסי גראמי לשנת 2020. השיר הוא בלדת פסנתר מסוגת פופ-רוק. מבחינה לירית מדובר במערכת היחסים שלה עם אביה בזמן שהיא במערכת יחסים רומנטית עם "בחור טוב".

וידאו קליפ רשמי לשיר יצא לאור ב-21 ביוני 2020 לרגל יום האב. הוא כולל קטעים מילדותה של קביו כשרבים מהם מכילים סרטונים שלה ושל אביה.

== רקע ולחן ==
הגרסה המקורית שדלפה באוקטובר 2018 כללה כלי מיתר. הקטע הראשון הודלף ב-6 באוקטובר 2018. מאוחר יותר, ב-14 באוקטובר, דלפו שני קטעים נוספים ליוטיוב, ב-8 בנובמבר הודלף הדמו של השיר ב-SoundCloud.<ref></ref> השיר אושר כחלק מהשירים שיכללו באלבומה השני של קביו ב-29 בנובמבר 2019.<ref></ref>

השיר נכתב על ידי קמילה קביו, ג'ורדן ריינולדס ואיימי וואדג. הוא באורך שלוש דקות וארבעים ותשע שניות.<ref name="Apple Music"></ref> השיר הוא בלדת פסנתר מסוגת פופ-רוק. קביו כתבה את השיר על מערכת היחסים שלה עם אביה בזמן שהיא במערכת יחסים רומנטית עם "בחור טוב".<ref name="TheMusicHype"></ref><ref name="UK Official Charts"></ref><ref name="NME"></ref>

== וידאו קליפ ==
הווידאו קליפ הרשמי לשיר יצא בערוץ היוטיוב של קביו ב-21 ביוני 2020 לרגל יום האב.

בסרטון מוצגים קטעים מילדותו של קביו, כשרבים מהקטעים מכילים סרטונים שלה ושל אביה. קביו צופה בקטעים בטלוויזיה תוך כדי שהיא שרה לאביה. בתיאור הסרטון, קביו הקדישה את הווידאו לאביה.<ref></ref><ref></ref>

== הופעות חיות ==
ב-2 בנובמבר 2019, קמילה ביצעה את השיר ב-"New Music Daily Presents: Camila Cabello", מופע חי מיוחד של אפל מיוזיק בלוס אנג'לס שחגג את יציאת אלבומה השני.<ref></ref> קביו ביצעה את השיר בטקס פרסי גראמי לשנת 2020 שהתקיים בלוס אנג'לס ב-26 בינואר 2020.<ref></ref>

== הצלחה מסחרית ==
יום אחד בלבד לאחר טקס פרסי גראמי, מכירות השיר כבר עלו בכ-68,000% ואף עלו ליותר מ-81,000% יום לאחר מכן. ביומיים ההם מכר השיר מעל ל-11,000 עותקים. השיר היה גם לשיר הרביעי הכי מוזרם יום אחרי גראמי. השיר הושמע כ-1.4 מיליון פעמים ביממה לאחר הטקס, בכך צבר עלייה של 890%.<ref></ref> בארצות הברית, השיר הגיע למקום ה-94 במצעד הבילבורד הוט 100, והפך לשיר ה-16 של קביו שנכנס למצעד. בניו זילנד השיר הגיע למקום ה-34 במצעד הסינגלים.<ref name="New Zeland Hot Singles"></ref>

נכון ליוני 2020, עומד השיר על כ-29 מיליון השמעות בפלטפורמת הזרמת המוזיקה, ספוטיפיי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2020
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי איימי ודג'
קטגוריה:שירים שנכתבו על ידי קמילה קביו
קטגוריה:שירים שהופקו על ידי פיניאס או'קונל
קטגוריה:שירים על אבות
קטגוריה:בלדות פופ
קטגוריה:שירי פופ רוק אמריקאיים